UZNESENIE VLÁDY SLOVENSKEJ REPUBLIKY
č. 498
z 29. júna 2005

k akčným plánom realizácie plnenia zámerov Národného programu boja proti drogám na obdobie 2005 - 2008

Číslo materiálu:	11676/2005	
Predkladateľ:	podpredseda vlády pre európsku integráciu, ľudské práva a menšiny	
Vláda
A.	schvaľuje
A.1.	akčné plány realizácie plnenia zámerov Národného programu boja proti drogám na obdobie 2005 – 2008 s pripomienkami prijatými na rokovaní vlády (ďalej len „akčné plány“);
B.	ukladá 
podpredsedovi vlády pre európsku integráciu, ľudské práva a menšiny - predsedovi Výboru ministrov pre drogové závislosti a kontrolu drog 
členom Výboru ministrov pre drogové závislosti a kontrolu drog 
prednostom krajských úradov 
B.1.	zabezpečiť realizáciu akčných plánov v kontexte prijatej stratégie a Európskeho akčného plánu boja proti drogám v podmienkach rezortov a krajských úradov
	do 31. decembra 2008
B.2.	zabezpečiť finančné prostriedky na realizáciu akčných plánov v rámci schválených limitov výdavkov na rok 2005 a rozpočtových kapitol, schválených v rámci rozpočtu verejnej správy na roky 2006 – 2008
	každoročne, do roku 2008
podpredsedovi vlády pre európsku integráciu, ľudské práva a menšiny – predsedovi Výboru ministrov pre drogové závislosti a kontrolu drog 
B.3.	predložiť  na  rokovanie  vlády  komplexné  vyhodnotenie  plnenia  Národného 

programu boja proti drogám za obdobie 2005 – 2008
	do 31. marca 2009
B.4.	vypracovať a predložiť na rokovanie vlády analýzu súčasného stavu financovania Národného programu boja proti drogám a zásady financovania protidrogovej politiky pre nasledujúce obdobie v súlade so stratégiou Európskej únie a Národným programom boja proti drogám
	do 31. marca 2006
C.	poveruje 
predsedu vlády 
C.1.	predložiť akčné plány predsedovi Národnej rady SR na prerokovanie v Národnej rade SR,
podpredsedu vlády pre európsku integráciu, ľudské práva a menšiny – predsedu Výboru ministrov pre drogové závislosti a kontrolu drog 
C.2.	odôvodniť akčné plány v  Národnej rade SR.
Vykonajú:	predseda vlády
podpredseda vlády pre európsku integráciu, ľudské práva a menšiny
členovia Výboru ministrov pre drogové závislosti a kontrolu drog 
prednostovia krajských úradov
Na vedomie:	predseda Národnej rady SR